钦定古今图书集成/明伦汇编/闺媛典/第149卷 > 吴辉宗妻孙氏
## 钦定古今图书集成/明伦汇编/闺媛典/第149卷 > 吴辉宗妻孙氏

按《歙县志》：“孙氏，南溪吴辉宗妻。方孕而宗没。氏年十
八，夫兄议改适，孙誓以死。及生子添呈，伯佯喜，阴怀
针刺儿脐，儿啼不止，孙遍按儿针见，遂以丝贯针而
出。甫娶，伯复陷之，从军卢龙卫。孙偕妇居小楼，日夕
拜斗，以祈生还。久之，藉足板欲穿，四迹宛然，添呈果
还。年八十七而终。郡守陆锡明题其墓。”